Kirjapiirin lukukirjat kevätlukukaudella 2024 
Kirjapiiri kokoontuu kirjaston lukusalissa merkittyinä maanantaipäivinä 17-18.30

Tammikuu	Patrik Svensson: Ankeriaan testamentti
8.1.2024	Tammi 2020 , 272 s					
Syvällinen tarina kirjailijasta, hänen isästään ja mystisestä kalasta, joka yhdisti heidätAnkeriaan testamentti on kerronnallista tietokirjallisuutta parhaimmillaan: koskettava kertomus isän ja pojan suhteesta, juurista, kohtalosta, elämästä ja kuoleman kohtaamisesta. Teos on ollut myynti- ja arvostelumenestys kotimaassaan Ruotsissa, ja se on myyty yli 30 maahan. Augustpriset 2019
	
Helmikuu	Bonnie Garmus: Kaikki on kemiaa	
5.2.2024	Tammi 2022. 421 s. 
Garmus käsittelee Elizabethin ja muiden henkilöidensä kautta monia edelleen valitettavan ajankohtaisia yhteiskunnallisia epäkohtia. Harmillisen vähän pitää raaputtaa esimerkiksi tasa-arvokysymyksistä nostalgiakerrointa pinnasta, kun ollaan jo nykyrealismissa. Eivätkä ongelmat suinkaan ole vain yhdysvaltalaisten harmeina, ikävä kyllä. 

Maaliskuu	Ville Mäkipelto, Paavo Huotari: Sensuroitu
3.2024	Otava 2023, 225 s.
Tietokirjallisuuden Finlandia-palkintoehdokas 2023! Lukijoiden Finlandia-suosikki. Salatut muutokset Raamatun tarinassa - Totuus sensuroimattomana.Tämä kirja ravistelee aiemmin opittua ja romuttaa sitkeitä käsityksiä. Se näyttää kuinka aika ja vallitseva arvomaailma, joskus jopa yksittäiset ihmiset, muovaavat tekstiä, jota moni pitää pyhänä ja muuttumattomana.

Huhtikuu	Antti Järvi: Minne katosi Antti Järvi?
8.4.2023	 Gummerus 2023
Tietokirjallisuuden Finlandia-palkinnon 2023 voittanut teos miehestä, joka ei lähtenyt evakkoon Laatokan Karjalasta

Toukokuu	Sirpa Kähkönen: 36 uurnaa
6.5.2024	Siltala 2023, 267 s
Kaunokirjallisuuden Finlandia-voittaja 2023. Sirpa Kähkösen vahva, avarakatseinen kertojanääni rakentaa siltaa sukupolvien välisen kuilun yli. Väkevässä teoksessa menneisyyden taakat ja haavat nivoutuvat historian käännekohtiin. 36 uurnaa on yhden yön tai vaihtoehtoisesti kokonaisen vuosisadan kattava romaani, jota esineiden kehys pitää taidokkaasti koossa.